  Майя Бывальцева Удмуртиысь «Пельменный уикенд» ӵектос «Маршрут года» Росси премилэн «Устоез туризмъя ужрад тур» номинацияз нырысетӥ инты басьтӥз. Со сярысь ивортэ элькунысь йӧскалык политикая министерстволэн пресс-службаез. Со маршрутэ Ижкарысь пусйымон интыосы, «Лудорвай» музе-заповеднике ветлон, «Пельняньлэн дунневыл нуналэз» фестиваль но Брангуртысь песянайёсын пумиськон пыризы. Пельняньлэн дунневыл нуналэз Та номинациын Гран-при басьтӥз Татарстанысь шор дауръёсысь нюръяськонлы сӥзем «Великий Болгар» фестивале экскурсиен программа. Туризмъя Росси премилэн йылпумъян люкетаз 39 улосвылъёсысь 138 ӵектосъёс пыриськизы. Тодэ вайытом, «Пельменный уикенд» ӵектос туризмъя «Маршрут года» Росси премилэн Северо-Запад, Приволжск но Урал федерал округъёс пӧлын полуфиналын вормиз. Тегъёс: Туризм Удмуртия Россия пельнянь Удмуртиысьтуризм  